kardosdrur/scandi-wiki huggingface dataset:
Ann Frisenborg Marker

Ann Frisenborg Marker er tidligere vært på DR2-programmet Viden om. Ann Marker har også tidligere været tilknyttet DR1 som meteorolog. Hun var også vært på ti afsnit af Danske Vidundere. Efter tiden hos DR var Ann Frisenborg Marker kommunikationschef hos elbiloperatøren ChoosEV.
Senere blev hun teamleder for kommunikation hos Teknologisk Institut i Taastrup.

Ann Frisenborg Marker er i dag chefkonsulent hos Energinet i Ballerup.

Eksternee henvisninger 
 Viden om

Geologer fra Danmark
Lars Skinnebach

Lars Skinnebach (født 1973 i Galten) er en dansk digter. Han er uddannet fra Forfatterskolen i 1996. Redaktør på Den Blå Port 2003-2005.
Ansat som lærer på Forfatterskolen 2006-2014. Lars Skinnebach er medlem af den politiske performancegruppe Gp&pls, som årligt har optrådt i det meste af Europa siden 2015.

Lars Skinnebach modtog i 2004 Klaus Rifbjergs debutantpris for lyrik og i 2009 modtog han Montanas Litteraturpris for digtsamlingen "Enhver betydning er også en mislyd" (Gyldendal, 2009)

Udgivelser 
 Det mindste paradis, Gyldendal 2000 (Digte)
 Kærlighed til fædrelandet var drivkraften, Lindhardt og Ringhof 2001 (Temafortællinger, skrevet sammen med Jeppe Brixvold, Lars Frost og Pablo Henrik Llambias)
 I morgen findes systemerne igen, Gyldendal 2004 (Digte)
 Din misbruger, Gyldendal, 2006 (Digte)
 Enhver betydning er også en mislyd, Gyldendal, 2009 (Genrer)
 Enhver betydning er også en mislyd, ILK, 2010 (cd, sammen med bandet Little Red Suitcase)
 Kapitaland, Fingerprint, OEI Editor, Gasspedal, 2010 (I udgivelsesserien NOORD)
 Øvelser og rituelle tekster, After Hand, 2010/11
 SLAGGER, Geiger Records, 2012 (med musik af Jørgen Teller)
TEOTWAKI, Gyldendal, 2018 (Digte illumineret af Goodiepal)

Eksterne links 
 Personlig hjemmeside 
 Litteratursidens forfatterprofil 

Digtere fra Danmark
Dansksprogede forfattere fra Danmark
Modtagere af Montanas Litteraturpris
Modtagere af Otto Gelsted-prisen
Peder Frederik Jensen

Peder Frederik Jensen (f. 1978) er en dansk forfatter. Han er uddannet fra Forfatterskolen 2006 og er tillige uddannet bådebygger. 

Peder Frederik Jensen modtog Albert Dams mindelegat 2012 og Otto Gelsted-prisen 2016, hvor han desuden var nomineret til Politikens Litteraturpris for romanen Vold. I 2017 modtog han det treårige arbejdslegat fra Statens Kunstfond.

Han var en del af Akademiet for klar tungetale, som arrangerede nogle litteraturoplæsninger, ofte i et integreret samarbejde med musik. Han har etableret et samarbejde mellem en række yngre forfattere og de hjemløses blad Hus Forbi, som 2006-2007 bragte en serie litterære tekster om hjemløshed. 

I 2009 stiftede han sammen med Peter-Clement Woetmann, Lars Bo Nørgaard, og Lars Arnfred Fynboe tidsskriftet morgenrøde.dk.

Peder Frederik Jensen spiller på Forfatterlandsholdet.

I 2021 blev Peder Frederik Jensen udpeget som medlem Projekstøtteudvalget for Litteratur under Statens Kunstfond.

Udgivelser 
 Her står du, Samlerens Forlag, 2007 (Roman)
 Udsigter, Jorinde & Joringel, 2011 (Kortprosa)
 Læretid , Samlerens Forlag, 2012 (Roman)
 Banedanmark, Samlerens Forlag 2014 (Noveller)
 Vold, Samlerens forlag 2016 (Roman)
 Skullfucking, samlerens forlag 2017 (Monolog)
Det Danmark du kender, People'sPress 2020 (Roman)

Eksterne henvisninger 
 Peder Frederik Jensens forfatterportræt på Forfatterweb.dk
 Peder Frederik Jensens egen hjemmeside 
 Anmeldelse af Vold i Kristeligt Dagblad
 Anmeldelse af debut i Information
 Anmeldelse af Skullfucking i Politiken
 Anmeldelse af Banedanmark på Modkraft
 

Romanforfattere fra Danmark
Dansksprogede forfattere fra Danmark
Modtagere af Otto Gelsted-prisen
Personer i Kraks Blå Bog
Ursula Andkjær Olsen

Ursula Andkjær Olsen (født 28. november 1970 i København) er en dansk forfatter og digter. Hun er cand.mag. i musikvidenskab og filosofi og uddannet fra Forfatterskolen 1999. Fra 1995 til 2000 virkede Ursula Andkjær Olsen som anmelder af klassisk musik på Berlingske Tidende. Fra 2019 til 2023 virkede Ursula Andkjær Olsen som rektor på Forfatterskolen i København.

Udgivelser 

Poesi
 Lulus sange og taler, Arena/Lindhardt og Ringhof 2000 (stemmer)
 Atlas over huller i verden, Gyldendal 2003 (digte og prosalyrik)
 Ægteskabet mellem vejen og udvejen, Gyldendal 2005 (digte)
 Skønheden hænger på træerne, Gyldendal 2006 (digte)
 Havet er en scene, Gyldendal, 2008 (digtsamling)
 Have og helvede. Gyldendal, 2010 (digtsamling, med illustrationer af hendes søster Julie Andkjær Olsen)
 SAMLET. Gyldendal 2011 (Poesi 2000-10)
 Det 3. årtusindes hjerte. Gyldendal 2012 (digtsamling)
 Den bedste af alle verdener. Korridor, 2014
 Udgående fartøj. Gyldendal, 2015 (digte)
 Vi rus salve. Gyldendal, 2016 (digt)
 Krisehæfterne: Pandora Blue Box, Atlantissyndromet. Gyldendal, 2017 (roman + spejl)
 Mit smykkeskrin. Gyldendal, 2020 (digte), nomineret til Nordisk Råds litteraturpris 2021
 Morgenkåber. Det aarhusianske forlag Herman & Frudit, 2021 (digte)

Musikteater
 Miki Alone. Den Anden Opera, København 2002
 Kunsten at vælge. Limfjordsteatret, Nykøbing Mors 2006
 TECHNI. Edison Scenen, København 2012

Musikteori
 Ny musik efter 1945. Systime 2001 (skrevet sammen med Palle Andkjær Olsen)
 Hver med sit næb. Gyldendal 2004 (om komponisten Pelle Gudmundsen-Holmgreen)

Hæder 
 2000 - Madame Hollatz' Legat
 2001 - Carlsbergs idélegat
 2004 - Præmiering fra Statens Kunstfond for Atlas over huller i verden
 2004 - Statens Kunstfonds treårige arbejdsstipendium
 2006 - Dan Turèll Prisen
 2006 - Ole Wahls Legat
 2007 - Edvard Pedersens Biblioteksfonds Forfatterpris
 2009 – Præmiering fra Statens Kunstfond for Havet er en scene
 2010 - Det anckerske Legat
 2010 - Det Danske Akademis Otto Gelsted pris
 2011 – Holberg-medaljen
 2012 - Montanas Litteraturpris

Eksterne henvisninger 
 Ursula Andkjær Olsens websted

Digtere fra Danmark
Dansksprogede forfattere fra Danmark
Kvindelige forfattere i det 21. århundrede
Danskere nomineret til Nordisk Råds Litteraturpris
Modtagere af Montanas Litteraturpris
Personer i Kraks Blå Bog
Modtagere af Otto Gelsted-prisen
Kunstnere på finansloven
Modtagere af Holbergmedaljen
Chevrolet Corvette

Chevrolet Corvette er en sportsvogn produceret af Chevrolet siden 1953. I dag fremstilles den på en General Motors-samlefabrik i Bowling Green, Kentucky. Tidligere er den også blevet fremstillet i Flint, Michigan og St. Louis, Missouri. Bilen er den første rent amerikanske sportsvogn. I Bowling Green ligger også et Corvette-museum.

Corvettemodellerne betegnes i dag C1, C2, osv. op til den nuværende model C6. Der findes dog specielle typer af Corvetterne, Bl.a. Zr1, som faktisk er lavet to gange. Den første Zr1 er fra 1990'erne. Den nye Zr1 er bare et af de skud på stammen af Corvette modeller produceret med udgangspunkt i C6'eren. Desuden kan her nævnes Z06 og Z06 Carbon Edition. Zr1 (2009) rummer ind til videre den mest kraftfulde Corvette motor. Den nye Zr1, indeholder også en del udvikling i forhold til både C6 og Z06, taget fra Corvette Racing, bl.a. udvikling af bremserer og større hækvinge osv.
Corvette C7 forventes at være i produktion og dermed også salg fra 2012. og bliver muligvis leveret med en small-block V8.

Corvette producerer også racerbiler, hvilket kendes på betegnelsen .R efter navnet på den pågældende Corvette for eksempel Corvette C6.R og Corvette C5.R.

Desuden kan det nævnes, at den danske racerkører Jan Magnussen, tidligere kørte for Corvette Racing med stor succes.

C1 
C1 blev produceret i årene fra 1953 til 1962 og er dermed den første af Chevrolet Corvette-modellerne.

C2 
C2 blev produceret i årene fra 1963 til 1967. Desuden kan nævnes omkring C2'eren, at den har 2-delt bagrude, og er derfor nem at kende. Der er også lavet Corvette C2 Stingray.

C3 
C3 blev produceret i årene fra 1968 til 1982. C3'eren er den første af Corvetterne, med den karakteristiske flade bagende, dog er den ikke nær så stor som den er i dag. Desuden går de også under navnet Stingray.

C4 
C4 blev produceret i årene fra 1984 til 1992

C5 
C5 blev produceret i årene fra 1997 til 2004

C6 
C6 blev introduceret i 2005 og blev produceret til 2013. Denne model kan kendes på, at det er den første Corvette siden 1963, som ikke har vippelygter (altså at forlygterne gemmes væk, ved at kører dem ned i et hulrum). Desuden har denne Corvette en større karakteristisk flad bagende. Noget andet man kan kende en Corvette på er, at den kører med en stor brølende V8 motor.

C7 
C7 blev introduceret 13. januar 2013, og er produceret frem til 2019.

C8 
C8 blev introduceret 18. juli 2019 og er den aktuelle model - Der bliver fra modelåret 2024 introduceret en hybrid udgave kaldet C8 E-Ray.

Den samlede effekt på denne hybrid model bliver samlet 655 hk (488 kW), produceret af en 6,2L LT2 V8 med træk på baghjulene og med en elektrisk motor der trækker på forhjulene. 

Corvette
Biler introduceret i 1953
Biler fra 1950'erne
Biler fra 1960'erne
Biler fra 1970'erne
Biler fra 1980'erne
Biler fra 1990'erne
Biler fra 2000'erne
Christian Mørk

Christian Mørk (født 5. januar 1966 på Frederiksberg) er en dansk forfatter og tidligere journalist på avisen The New York Times i New York, NY, USA.

Mørk er søn af skuespillerne Susse Wold og Erik Mørk. Han er opvokset på Frederiksberg. Som 14-årig rejste han alene til USA for at gå på kostskole.. I 1988 flyttede han som 21-årig permanent til USA, hvor han uddannede sig på Marlboro College i Vermont i sociologi og historie og siden tog en mastergrad i journalistik på Columbia University i New York. Efter en årrække som filmproducent i Los Angeles, Californien og filmredaktør på avisen Variety vendte han tilbage til New York, hvor han skrev artikler til kultursektionen på The New York Times. Bor i Brooklyn, New York.

Han har udgivet tolv romaner og en thriller-føljeton på Politikens forlag. Oprindeligt trykt gennem ti dage i Ekstra Bladet omkring julen 2006.

Hans forfatterskab er foreløbig solgt til udgivelse i 20 lande. Christian Mørk skriver sine bøger på engelsk og er selv oversætter til de danske udgaver.

Bibliografi 
 De ti herskere (roman) 2006
 Darling Jim (roman) 2007
 Glemt (thriller-føljeton) 2007
 Skyggernes hav (roman) 2008
 Kejserens port (roman) 2009
 Jaguarens datter (roman) 2010
 Den åbne grav (roman) 2011
 De forhadte (roman) 2013
 Den store mester (roman) 2014
Drengen ingen kunne finde. (roman) 2015
Kujonen (roman) 2017
I gode hænder (roman) 2018
Amerikaneren (roman) 2019

Fodnoter

Eksterne henvisninger 

 Christian Mørks egen hjemmeside 
 Christian Mørks amerikanske forlag med links til anmeldelser og ekstramateriale om romanen Darling Jim
 Christian Mørks litterære repræsentation
 Christian Mørks franske forlag  med links til Darling Jim

Journalister fra Danmark
Personer fra Frederiksberg
Romanforfattere fra Danmark
Dansksprogede forfattere fra Danmark
Personer i Kraks Blå Bog
Wayfarer (sejljolle)

Wayfarer-sejljollen er en 16 fods engelsk-konstrueret sejljolle, også kaldet den Den klassiske sejljolle, eller sejljollen for hele familien.

Jollen har mange anvendelsesmuligheder, som f.eks. hyggesejlads, tur og langtur. Den har krydset mange åbne hav, Middelhavet, Nordsøen, Norskehavet og sejlads 2005 langs Polarhavet, fra Hammerfest til Kirkenes ved den russiske grænse med to barske norske W-sejlere, kapsejlads lokalt og DM, samt det tredje W-VM i DK i august 2007, bruges som skole- og trænings-fartøj af sejlerskoler og danske sejlklubber og søspejdere. Wayfarer findes i Canada, Holland, Irland, Skandinavien, UK og USA. Et tæt samarbejde finder sted, bl.a. med årlige Wayfarer Internationale Rallier.

Wayfarer ("Vejfarer") blev konstrueret i England af den berømte designer Ian Proctor i 1957. Ian Proctor var designer af mange jolletyper, og vandt overlegent konkurrencen til en ny OL-kølbåd med den imponerende, velsejlende og planende OL-kølbåden, Tempest. Ian Proctor opfandt den bøjelige alu-mast og -bom, og startede PROCTOR MAST Ltd.

De første Wayfarer-joller i Skandinavien kom først til Sverige omkring 1963, og en af de første Wayfarer-joller dèr W950, findes nu udstillet på Danmarks Museum for Lystsejlads i Svendborg. Jollen kom først til Danmark i 1966, hvor Krist. H. Jensen og ægtefællen Mait importerede W1348 "Maitken". Den kom senere med dem til Norge.

Iflg. klassereglerne skal besætningen til kapsejlads være minimum 2 om bord. I det første VM, 1974 på 'The Solent' ved Hayling Island, UK, samt i det andet VM, 1976, Ontariosøen, Toronto, Canada deltog skandinaviske W-sejlere(fra DAN og NOR) med såvel tre som fire om bord(4 stk = fam. KHJ, et forældrepar m. to børn)

Årligt afholdes der et stort træf for Wayfarer jollen på Rantzausminde campingplads, ved Svendborg.
Her deltager typisk ca. 50 joller. På dette træf er der stor tradition for levende musik, da de fleste fra 'Wayfarer Stompers' deltager.

Kilder/Eksterne henvisninger 

 Skandinavisk Wayfarer Sammenslutning
 Wayfarer International Committee

Joller
Zsa Zsa Speck

Perry Pandrea, bedre kendt som Zsa Zsa Speck, er et tidligere keyboard-spillende medlem af rockbandet Marilyn Manson.

Referencer

Eksterne henvisninger 
 

Musikere fra USA
Tjek fødselsår
Sydhavnen

Københavns Sydhavn eller Sydhavnen er et kvarter i København. Det er bygget op omkring havneindustrien i den sydlige del af Københavns havneløb. Blandt områdets markante erhvervsbygninger er Citroënhuset.

Den ældste beboelse går tilbage til 5.000 f.Kr., hvor en boplads fra ertebøllekulturen lå på en lille holm udfor kysten, tilsvarende vore dages lille grønne anlæg på hjørnet af Borgmester Christiansens gade og Louis Pios gade. 

Sydhavnen er i dag delt op i to dele, den gamle og den nye del. Den nye del af Sydhavnen er opdelt i tre gamle industriområder, Sluseholmen, Teglholmen og Enghave Brygge. Områderne er udviklingsområder med lejligheder og kanaler inspireret af bydelen Java i Amsterdam. Den gamle del har ejendomme med små lejligheder, der oprindeligt var beregnet til havnearbejderne. 

Københavns udvikling over de sidste 10 år har dog også haft sin indvirkning på Sydhavnen, og den gamle, tunge industri på Teglholmen og Sluseholmen er flyttet ud til fordel for kontorvirksomheder med spejlblanke facader. 

Beboelseskvarteret i Sydhavnen kaldes også for "Øen", da det er lukket inde mellem de store indfaldsveje P. Knudsens Gade mod nord og Sydhavnsgade mod øst, samt Kastrupbanen mod sydvest.

Området er kendt for at være blandt de "rødeste" områder i landet. Ved Sydhavnens fire afstemningssteder fik Socialdemokraterne, SF og Enhedslisten tilsammen mellem 62 % og 69 % ved kommunalvalget i 2005.

I 2012 blev der etableret universitet i Sydhavnen, idet Aalborg Universitet samlede alle sine aktiviteter i Københavnsområdet på naboadresserne A.C. Meyers Vænge 15 og Frederiks Kaj 10-12. Medio 2013 var der omkring 3.500 studerende og over 500 medarbejdere på Aalborg Universitet København, som dermed er en af Sydhavnens største arbejdspladser.

Blandt Sydhavnens prominente beboere har været tidligere statsminister Anker Jørgensen, der boede i en lejlighed på tredje sal på Borgbjergsvej.

Henvisninger 

Kvarterer i Vesterbro/Kongens Enghave
Københavns Havn
TimeSplitters

TimeSplitters er originalt en trilogi af skydespil til Playstation 2, Xbox og Gamecube. Der er indtil videre lavet 3 spil i serien med et fjerde på vej.

Spillet er udviklet af Free Radical som udover TimeSplitters spillene, også har lavet Second Sight og Haze.

Der er følgende titler i TimeSplitters serien:
 TimeSplitters
 TimeSplitters 2
 TimeSplitters Future Perfect
 TimeSplitters 4

Historien

TimeSplitters 
TimeSplitters 1 indeholdt ingen rigtig historie mode og rygtet siger også at TimeSplitters 4 heller ikke vil. I de to resterende er der dog historie.

TimeSplitters 2 
Historien foregår i år 2401 hvor en ond race der kalder sig selv TimeSplitters har stjålet tidskrystallerne og benytter dem til at rejse i tiden. De gør dette for at ødelægger menneskeracen så de kan overtage jorden. En elitesoldat ved navn Cortez bliver sendt af sted for at skaffe tidskrystallerne inden det går alt for galt for der dør tusinder af mennesker hver dag. Hans mission er at skaffe tidskrystallerne og bruge dem til at rejse tilbage i tiden for at ødelægge dem før TimeSplittersne får fat i dem. Han har Corporal Hart med sig og det lykkes dem at skaffe alle tidskrystallerne men Corporal Hart bliver skudt før de slipper væk.

TimeSplitters Future Perfect 
Det lykkes Cortez at bringe tidskrystallerne tilbage til basen hvor han bruger dem til at rejse tilbage i tiden og lede efter tidskrystallerne i fortiden for at ødelægge dem før TimeSplittersne får fat i dem. Han møder den gale videnskabmand Crow opsat på at blive udødelig og som viser sig at være skaber af TimeSplitters-racen og zombierne. Det lykkes Crow at blive udødelig og han begynder at lede efter tidskrystallerne. Da det lykkes ham at finde dem, kommer Cortez og springer dem i luften, hvorefter det viser sig at Crow ikke er helt så uddødelig som først antaget. Cortez besejrer ham og stopper TimeSplitter-racen før de blev skabt.

TimeSplitters 4 
Timesplitters 4 blev aldrig udgivet, da Free Radical gik konkurs før spillet kom langt. Der er kun blevet udgivet ART omkring TS4

TimeSplitters: Rewind 
TimeSplitters: Rewind er et "Fan-Made" multiplayer spil med op til 16 spillere som udkommer til PC i 2018/2019. Der forsinkelser med udgivelsen efter flere problemer, med retten til Timesplitters

Computerspilserier
Fethullah Gülen

Muhammed Fethullah Gülen (født 27. april 1941 i Pasinler, Erzurum, Tyrkiet) er en tyrkisk prædikant, tidligere imam og forfatter. Han er grundlægger af Gülen-bevægelsen (tyrkisk: Hizmet, tjeneste) og er i eksil i USA, hvor han bor Saylorsburg, Pennsylvania. Han er eftersøgt af Tyrkiets regering, der beskylder ham for at være indblandet i kupforsøget i Tyrkiet i 2016.

Gülen har udgivet op mod  70 bøger og fået publiceret adskillige artikler . Han taler og skriver foruden tyrkisk både arabisk og persisk. Han har ikke været gift og har ingen børn.

Udvalgt bibliografi

 Asrın Getirdiği Tereddütler 1-4 (1983–2002)
 Çağ ve Nesil (1982)
 Buhranlar Anaforunda İnsan (1986) 
 Yitirilmiş Cennette Doğru (1988)
 Işığın Göründüğü Ufuk (2000)
 Fatiha Üzerine Mülahazalar (1998)
 Sabetay Sevi'nin Yolunda (1996)
 Inancın Gölgesinde 1-2 (1991 – 1992)
 Kırık Testi (2002)
 Kitap ve Sünnet Perspektifinde Kader
 Ölçü ve Yoldaki İşaretler 1-4 (1985–1992)
 Sonsuz Nur 1-3 (1993–1994)
 Çekirdekten Çınara (2002)
 Mealli Dua Mecmuası (2000)
 Dua Ufku (2003)
 Fasıldan Fasıla (1995)

Referencer

Eksterne henvisninger 

 

Personer fra Tyrkiet
Ryg (anatomi)

Ryggen er en del på et menneske eller dyr og er bagsiden af overkroppen.

Bevægeapparatets anatomi
Chevrolet

Chevrolet (IPA: ʃɛv.ro.le) (i uformelle sammenhænge Chevy) er en amerikansk producent af last- og personbiler under General Motors.

Chevrolet er GM's største mærke og sælges på nuværende tidspunkt i 19 forskellige modeller og mange varianter.

Chevrolet blev grundlagt d. 3. november 1911 af Louis Chevrolet der var en racerbilkører og ingeniør født den 25. december 1878 og William C.Durant grundlæggeren af General Motors.

GM/Chevrolet etablerede en samlefabrik i København i 1924, General Motors International A/S, som var den første oversøiske produktion overhovedet, og den første bil som rullede af samlebåndet i Syhavnen i 1924 var en Chevrolet.

Chevrolet i Danmark kendes i dag bedst på et udvalg af koreansk producerede modeller. Koncernens ejer, General Motors, har dog rapporteret at salg af koncernens biler i Danmark og i resten af Europa vil ophøre fra slutningen af 2015, grundet utilstrækkeligt bilsalg, ifl. en rangliste, der blev dokumenteret i 2011.

Daewoo – Chevrolet 
I 2005 valgte GM Daewoo at omdøbe deres bilmærke Daewoo til Chevrolet i Europa.

Chevrolets danske modelprogram ser pr. 06.2010 således ud:
 Chevrolet Spark
 Chevrolet Matiz
 Chevrolet Kalos
 Chevrolet Lacetti
 Chevrolet Epica
 Chevrolet Captiva
 Chevrolet Cruze

Kilder
Thyge Petersen

Thyge Alexander Petersen (28. maj 1902 i Horsens – 1. januar 1964 i Odense) var en dansk bokser i letsværvægtsklassen. Han vandt EM to gange, opnåede sølvmedalje ved OL i 1924 og er med seks danske mesterskaber i letsværvægt den bokser, der har vundet titlen flest gange.

Amatørkarriere 
Thyge Petersen boksede for Horsens AK, og vandt det jyske mesterskab i mellemvægt i 1922. I 1923 stillede han op for IF Sparta ved danmarksmesterskaberne og vandt DM i letsværvægt. Året efter i 1924 var Petersen tilbage i sin gamle klub, og vandt både JM og DM.

Han blev udtaget til letsværvægt i den olympiske bokseturnering ved Sommer-OL 1924 i Paris. Han besejrede i turneringens første runde den senere OL-guldvinder i sværvægt, argentineren Arturo Rodríguez Jurado, og vandt endvidere over en polak og en amerikaner inden han i semifinalen besejrede nordmanden Sverre Sörsdal. I finalen tabte han til englænderen Harry Mitchell og opnåede således en sølvmedalje.

Efter OL forblev Petersen amatør, og vandt efterfølgende det jyske mesterskab 3 gange (1925-26 og 1928) og DM i letsværvægt 6 gange i 1923-25 og 1927-28 og 1930. I 1926 vandt Pedersen DM i sværvægt.

Thyge Petersen deltog i europamesterskaberne for amatører i Stockholm i 1925, hvor han i finalen i letsværvægt besejrede svenskeren Nils Ramm, der senere blev europamester i sværvægt. Han stillede igen op i EM i 1930, denne gang i Budapest, hvor han atter vandt europamesterskabet, denne gang med en finalesejr over tyskeren Albert Leidmann.

Thyge Petersen vandt tillige i 1926 det britiske mesterskab (ABA) i sværvægt.

Med de to EM-titler, en OL-sølvmedalje, et ABA-mesterskab, 7 danske og 4 jyske mesterskaber var Thyge Petersen en af de mest succesfulde danske amatørboksere.

Professionel karriere 
Efter EM i 1930 blev Thyge Petersen professionel. Han debuterede formentlig den 24. oktober 1930 ved et stævne i København, hvor han vandt over en middelmådig fransk bokser, Auguste Lengagne. Næste kamp endte uafgjort og den næste igen blev tabt på point til franskmanden Eugene Alonzo. Den 15. maj 1931 opnåede Thyge Petersen uafgjort mod landsmanden Hans Holdt. Han vandt yderligere en kamp i 1931, men var herefter formentlig inaktiv indtil 1937, hvor han gjorde comeback i en kamp mod en tysk bokser, der alene havde bokset et par kampe flere år forinden. Thyge Petersen vandt sin sidste kamp, men boksede ikke siden.

Som professionel opnåede han 7 kampe (inden KO), hvoraf 4 blev vundet, 1 tabt og to endte uafgjort.

Eksterne links 
 
 Omtale på horsensleksikon.dk

Boksere fra Danmark
Olympiske boksere fra Danmark
Olympiske sølvmedaljevindere fra Danmark
Personer fra Horsens
Boksere ved sommer-OL 1924
Igors Stepanovs

Igors N. Stepanovs (født 21. januar 1976 i Ogre) er en lettisk landsholdsspiller i fodbold, som spiller for FC Shinnik Jaroslavl i Rusland. Her kom han til fra Esbjerg fB. Forsvarsspilleren er 192 cm høj.

Igors har spillet mere end 90 landskampe og scoret tre mål.

Han blev kåret som årets fodboldspiller i Letland i 2005.

Klubber 
 FC Shinnik Jaroslavl
 Esbjerg fB
 FK Jurmala
 Grasshopper Zürich
 KSK Beveren
 Arsenal F.C.
 Skonto FC

Eksterne henvisninger 

 Profil på efb.dk
 Profil på Voetbal International

Fodboldspillere fra Letland
Fodboldspillere fra Esbjerg fB
Fodboldspillere fra Arsenal F.C.
Fodboldspillere fra Skonto FC
Deltagere ved det europæiske mesterskab i fodbold 2004